Az önkormányzati választáson nincs külképviseleti szavazás
A helyi önkormányzati képviselõk és polgármesterek választásán külképviseleti szavazásra nincs lehetõség; választójogát kizárólag az gyakorolhatja, aki október 13-án Magyarországon tartózkodik.
Az országgyûlési választáson, az európai parlamenti választáson és az országos népszavazáson a külképviseleteken is lehet voksolni,  erre azonban az önkormányzati választáson nincs mód. 

A külképviseleti szavazások esetén a szavazólapokat kiszállítják a nagykövetségekre és konzulátusokra. Ez országos népszavazásnál vagy EP-választásnál - ahol az egész ország egy választókerületet alkot - egyetlen szavazólapképet jelent.

Országgyûlési választás elõtt a külképviseletekre kell kiszállítani az országgyûlési egyéni választókerületek szavazólapját (attól függõen, mely választókerületekbõl hány választó jelentkezett a külföldi szavazásra), valamint az országos párt- vagy nemzetiségi listát. 

Az önkormányzati választáson azonban ennél sokkal több szavazólap van. Mivel a választók 3177 település polgármesterérõl szavazhatnak, ez ugyanennyi különbözõ szavazólapot jelent. Azon a 3008 településen, amelynek lakossága kevesebb tízezernél, úgynevezett egyéni listán választják a képviselõket, ez további 3008-féle szavazólapot tesz szükségessé. 

A 169, tízezernél több lakost számláló településen egyéni választókerületekben és kompenzációs listákon szerezhetnek a képviselõk mandátumot. Mivel a kompenzációs listára a választók nem szavazhatnak (ezeket a mandátumokat az egyéni választókerületekben mandátumot nem eredményezõ, úgynevezett töredékszavazatok alapján osztják ki), csak az 1628 egyéni választókerületet kell figyelembe venni a szavazólapok számánál. Mindezek mellett a 19 megyében a megyei közgyûlést is megválasztják a szavazók, ez további 19 szavazólapot jelent. A fõvárosiak voksolhatnak a fõpolgármester személyére is, ehhez további egy szavazólapmintára van szükség.

Vagyis összesen 7833-féle szavazólapot kell nyomtatni október 13-án, és ebben a számban még nincsenek benne a nemzetiségi szavazólapok.

Általában öt-hét ajánlás kell a nemzetiségi választáson induló jelölteknek

Az október 13-ai nemzetiségi választáson induló jelölteknek általában öt-hét ajánlást kell összegyûjteniük ahhoz, hogy felkerülhessenek a szavazólapra. Három nappal a jelöltbejelentés vége elõtt már több mint 8400 nemzetiségi jelöltet jelentettek be a Nemzeti Választási Iroda internetes tájékoztató oldala, a www.valasztas.hu adatai szerint. Öt évvel ezelõtt 12 ezer nemzetiségi jelölt indult a választáson. 

A nemzetiségi képviselõk választásán - hasonlóan a helyi önkormányzati képviselõk és polgármesterek választásához - a jelölteknek ajánlásokat kell gyûjteniük az induláshoz. A települési nemzetiségi önkormányzati választáson azonban független jelöltek nem indulhatnak, jelölteket kizárólag a jelölõszervezetként nyilvántartásba vett nemzetiségi szervezetek állíthatnak.
önkormányzati választás 2019 külképviselet szavazás